section_heading: Povijest
paragraph_text: Osnovano je 17. travnja 1976. godine. Osnovali su ga Branko Blažina, Nives Benčić, Lucijan Benković, Romano Broskvar, Stanko Kancelar, Josip Maurić, Renata Osip, Anton Perčić, Noemi Sandrić, Ivica Stojkovski, Klara Špada, Olga Štifanić i Franko Vitaljić. U početku je bilo 30-ak članova i tri sekcije: folklorna, recitatorska i mješoviti pjevački zbor. Nastupali su na mnogobrojnim smotrama, susretima, festivalima i drugim manifestacijama. U KUD-u je djelovalo oko 350 članova, te je ostvareno više od 800 nastupa diljem Hrvatske i u inozemstvu. Od 2012. godine imaju svoju web stranicu. Djelovanjem KUD-a očuvano je gotovo 40 originalnih ženskih i muških narodnih nošnji, toliko još novih sašiveno, od zaborava otrgnuti mnogi lijepi stari napjevi i svirke, toliko koraka starih plesova naučeno i zapamćeno.<ref>Barban Iz medija: ''Glas Istre: U subotu velika fešta na barbanskoj placi. 12. travnja 2016.'', 13. travnja 2016. (pristupljeno 5. ožujka 2020.) Rad KUD-a Barban osobito je značajan za očuvanje karakterističnog pjevanja u tijesnim intervalima, odnosno pjevanja "na tanko i debelo", tarankanja, bugarenja i ostalih načina, koji su kao posebna vrednota uvršteni i na UNESCO-ov popis zaštićene nematerijalne baštine čovječanstva.Glas Istre Patricia Softić: Susret kantadura i svirača: ZAKANTALI I ZASVIRILI PO SVOJIN STARIN UŽANCAMI, 29. studenoga 2019. (pristupljeno 5. ožujka 2020.)